ai4bharat/Pralekha huggingface dataset:
بھارتی چناؤ کمیشن
گجرات کی ریاستی قانون ساز اسمبلی میں 64 دھارنگادھرا اے سی اور 85 – مانووادھر کیژول خالی نشستوں کے لئے ضمنی چناؤ کا جدول 
نئیدہلی14 مارچ ۔الیکشن کمیشن آف انڈیا نے گجرات کی ریاستی قانون ساز اسمبلی میں 64دھارنگادھرا اے سی اور 85مانووادھر اے سی کی خالی کیژول نشستوں کے لئے چناؤ کرانے کا فیصلہ کیا ہے۔
تہواروں ا ور فہرست رائے دہندگان جیسے مختلف امور پر پوری طرح غوروخوض کے بعد کمیشن نے متعلقہ پارلیمانی حلقے کے جدول کے مطابق ہی مذکورہ دونوں نشستوں کے لئے ضمنی چناؤ کرانے کا فیصلہ کیا ہے ۔
|
|
نمبرشمار
|
|
تقریب
|
|
nتاریخ
|
|
1
|
|
نوٹیفکیشن کے جاری ہونے کی تاریخ
|
|
28.03.2019
|
|
2
|
|
کاغذات نامزدگی داخل کرنے کی آخری تاریخ
|
|
04.04.2019
|
|
3
|
|
کاغذات نامزدگی کی جانچ
|
|
05.04.2019
|
|
4
|
|
امیدواری سے دستبردارہونے کی آخری تاریخ
|
|
08.04.2019
|
|
5
|
|
پولنگ کی تاریخ
|
|
23.04.2019
|
|
6
|
|
ووٹوں کی گنتی
|
|
23.05.2019
|
|
7
|
|
چناؤ کے عمل کی تکمیل سے ایک روز پہلے کی تاریخ
|
|
27.05.2019
فہرست رائے دہندگان :
جن اسمبلی حلقوں کے لئے چناؤکرائے جارہے ہیں ، ان کی فہرست رائے دہندگان پر مقررہ تاریخ یکم جنوری 2019 کے مطابق نظرثانی کی گئی ہے۔
الیکٹرانک ووٹنگ مشینیں  اور وی وی پی اے ٹی :
کمیشن نے اس ضمنی چناؤ کے سبھی پولنگ اسٹیشنوں میں الیکٹرانک ووٹنگ مشینیں اور وی وی پی اے ٹی مشینیں استعمال کرنے کا فیصلہ کیا ہے ۔اس کے لئے معقول مقدار میں الیکٹرانک ووٹنگ مشینیں دستیاب کرائی گئی ہیں اور ان مشینوںکی مدد سے چناؤ بخیروخوبی کرانے کو یقینی بنانے کے لئے تمام اقدامات کئے جاچکے ہیں۔
رائے دہندگان  کی شناخت :
چناؤ کے سابقہ طریقوں سے ہم آہنگی رکھتے ہوئے کمیشن نے فیصلہ کیا ہے کہ مذکورہ بالا ضمنی انتخابات کے لئے بھی رائے دہندہ کی شناخت لازمی ہوگی۔اس میں ووٹر کی شناخت کے لئے الیکٹورل فوٹو آئی ڈینٹیٹی کارڈ  کو مرکزی حیثیت حاصل ہے۔تاہم اس امر کو یقینی بنانے کی غرض سے کہ کوئی بھی رائے دہندہ اگر اس کا نام فہرست رائے دہندگان میں شامل ہے تواپنے حق رائے دہی سے محروم نہ رہ جائے ۔ان ضمنی انتخابا ت میں ووٹ ڈالے جاتے وقت رائے دہندہ کی شناخت کے لئے اضافی دستاویزات جاری کئے جانے کی ہدایات دی جائیں گی۔
مثالی ضابطہ اخلاق :
جن اضلاع کے اسمبلی حلقوں میں یہ ضمنی چناؤ کرائے جائیں گے ، ان میں مثالی ضابطہ اخلاق فوری طورسے نافذالعمل ہوگیا ہے۔تاہم کمیشن نے اپنی ویب سائٹ پر 437/6/INST/2016/CCS,مورخہ29 جون2017 جزوی ترمیم سے مشروط جو ہدایات جاری کی ہیں ، ان میں معمولی ترمیم کی اجازت ہوگی۔ اس مثالی ضابطہ اخَلاق کا اطلاق تمام امیدواروں ،سیاسی پارٹیوں اور متعلقہ ریاستی سرکار وں پر ہوگا۔ علاوہ ازیں متعلقہ ریاست کے لئے مرکزی سرکار پر بھی اس ضابطہ اخلاق کا اطلاق ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1570
(Visitor Counter : 80
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 205.22 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 38,20,676 ٹیکے لگائے گئے۔
ہندوستان میں سردست زیر علاج مریضوں کی تعداد 1,36,478 ہے۔
فی الحال زیر علاج مریضوں کی شرح 0.36 فیصد ہے۔
سردست ملک میں شفایابی کی شرح 98.50 فیصد ہے۔
گزشتہ 24 گھنٹوں کے دوران20,419مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,34,24,029 ہوگئی ہے۔
پچھلے 24 گھنٹوں کے دوران 19,893 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((4.94 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 87.67کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,03,006 ٹیسٹ کئے گئے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 12.53کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
12,53,04,250
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 12.53 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت دفاع
بحریہ کے سربراہ ایڈمیرل کرم بیر سنگھ، ای این سی کے الوداعی دورے پر
نئی دہلی، 11/نومبر2021 ۔ چیف آف دی نیول اسٹاف  یعنی بحریہ کے سربراہ ایڈمیرل کرم بیر سنگھ نے 10 نومبر 2021 کو فلیگ آفیسر کمانڈنگ اِن چیف، وائس ایڈمیرل اَجیندر بہادر سنگھ، افسران، جہازرانوں اور این این سی کے دفاعی سویلینس کے ساتھ تبادلہ خیال کیا اور نیول ڈاکیارڈ میں ’اسمرن استھل‘ میموریل میں بحریہ کے اس عملہ کو خراج عقیدت پیش کیا جس نے ملک کے تئیں اپنا فرض نبھاتے ہوئے اعلیٰ ترین قربانی پیش کی۔ سی این ایس منگل کے روز مشرقی بحری کمان  کے دو روزہ الوداعی دورے پر وشاکھاپٹنم پہنچے۔ ای این سی کے فلیگ آفیسر کمانڈ اِن چیف وائس ایڈمیرل اجیندر بہادر سنگھ نے ان کا خیرمقدم کیا۔
ایڈمیرل کرم بیر سنگھ چار دہائی سے زیادہ پر محیط ممتاز خدمات کے بعد 30 نومبر 2021 کو بحریہ سے سبکدوش ہورہے ہیں۔ ایڈمیرل کرم بیر سنگھ نیشنل ڈیفنس اکیڈمی، کھڑک واسلا کے الیومنائی ہیں۔ جولائی 1980 میں بھارتی بحریہ میں شامل ہونے والے کرم بیر سنگھ کو 1981 میں ہیلی کاپٹر پائلٹ کے طور پر پرواز ملی اور انھوں نے چیتک اور کاموو ہیلی کاپٹروں پر بڑے پیمانے پر پرواز کی۔ وہ ڈیفنس سروسیز اسٹاف کالج، ویلنگٹن، کالج آف نیول وار فیئر، ممبئی کے گریجویٹ ہیں اور دونوں اداروں میں ڈائریکٹنگ اسٹاف کے طور پر خدمات انجام دی ہیں۔
اکتالیس برسوں پر محیط اپنے کریئر کے دوران ایڈمیرل کے بی سنگھ نے تقریباً 12 سال وشاکھاپٹنم میں گزارے، جس میں آئی این اے ایس کے ساتھ کاموو ہیلی کاپٹروں کو اڑانا، انڈین کوسٹ گارڈ شپ چاند بی بی، گائیڈیڈ میزائل شکن رانا کی کمان شامل ہے۔ وہ بھارتی بحریہ کے 24ویں سربراہ کا عہدہ سنبھالنے سے پہلے 31 اکتوبر 2017 سے 31 مئی 2019 تک چیف آف اسٹاف اور ای این سی کے سی اِن سی رہے۔
ویسٹرن سی بورڈ میں دیگر اہم تقرریوں میں میزائل کورویٹ آئی این ایس وجے دُرگ، گائیڈیڈ میزائل ڈسٹرائر آئی این ایس دہلی کی کمان شامل ہے۔ انھوں نے ویسٹرن فلیٹ کے فلیٹ آپریشنز آفیسر کے طور پر بھی خدمات انجام دیں۔
فلیگ رینک پر پرموشن کے دوران انھیں ای این سی کا چیف آف اسٹاف مقرر کیا گیا۔ ان کی دیگر اہم فلیگ تقرریوں میں جزائر انڈمان و نیکوبار میں ٹرائی- سروسیز یونیفائیڈ کمانڈ کا چیف آف اسٹاف اور فلیگ آفیسر کمانڈنگ مہاراشٹر اینڈ گجرات نیول ایریا  شامل ہیں۔ وائس ایڈمیرل کے رینک میں وہ ڈائریکٹر جنرل پروجیکٹ سی برڈ، کروار میں بحریہ کے ایکسپنسیو اور ماڈرن بیس کے بنیادی ڈھانچہ جاتی ترقی کے انچارج رہے۔ انٹیگریٹڈ ہیڈ کوارٹرس منسٹری آف ڈیفنس  میں ایڈمیرل موصوف ڈپٹی چیف آف نیول اسٹاف، وائس چیف آف نیول اسٹاف اور بعد میں ای این سی کے ایف او سی – اِن – سی رہے۔
گزشتہ ڈھائی برسوں کے درمیان سی این ایس کی حیثیت سے ایڈمیرل کے بی سنگھ نے ’کمبیٹ ریڈی، کریڈیبل اینڈ کوہیسیو نیوی‘ کو یقینی بنانے کے لئے مکمل آپریشنل فوکس کیا۔ انھوں نے بحریہ کی انتہائی چیلنجنگ مرحلے میں قیادت کی اور اس بات کو یقینی بنایا کہ بحریہ کے صف اوّل کے اثاثہ جات مشن ڈپلائیڈ رہیں تاکہ سمندری علاقے میں ہر طرح کے چیلنجوں کا سامنا کیا جاسکے۔
سٹرک ٹرانسپورٹ اور شاہراہوں کی وزارت
حکومت نے ‘‘ آلودگی زیر کنٹرول سرٹیفکیٹ ’’  فارم کو معیاری بنایا
یکساں فارمیٹ پورے ملک میں جاری کیا جائے گا
نئی دلّی ، 22 جولائی/وزارت نے مرکزی موٹر گاڑی ضابطے ، 1989 کے تحت پورے ملک میں یکساں فارمیٹ کے پی یو سی سی فارم جاری کرنے کے لئے جی ایس آر 410  ، بتاریخ 14 جون ، 2021 ء کو جاری کیا ہے ۔
وزارت نے 6 جون ، 2018 ء کے جی ایس آر 527  کو پی یو سی کو واہن ڈاٹا بیس سے جوڑنے سے متعلق نوٹفکیشن جاری کیا ہے ۔
سی ایم – ای آر 1989 کے ضابطہ 115 کے مطابق کسی بھی گاڑی کو اپنے رجسٹریشن کی تاریخ سے ایک سال کے بعد ‘‘ آلودگی زیر کنٹرول ’’ سرٹیفکیٹ حاصل کرنا ضروری ہے ۔ یہ سرٹیفکیٹ ریاستی حکومت کے ذریعے نامزد با اختیار ایجنسی کے ذریعہ جاری کیا جائے گا ۔
یہ سرٹیفکیٹ 6 ماہ تک کے لئے کار آمد ہو گا اور یہ ہمیشہ گاڑی کے ساتھ ہونا چاہیئے اور عہدیدار کے طلب کرنے پر دکھایا جانا چاہیئے ۔ البتہ بی ایس - IV یا بی ایس – VI ضابطوں کے تحت تیار کی گئی موٹر گاڑیوں کے لئے اس سرٹیفکیٹ کے جائز رہنے کی مدت 12 ماہ ہو گی ۔
اس کے علاوہ ، وزارت نے پی یو سی مراکز کی درست کار کردگی کے لئے ریاستی حکومتوں کو ایڈوائزری بھی جاری کی ہے ۔
- پورے ملک کے ٹرانسپورٹ کے محکمے اپنی ریاست میں ہر فیول اسٹیشن پر پی یو سی سینٹر نامزد کریں گے ۔
- پی یو سی مشینوں کی جانچ وقفے وقفے سے کسی تیسرے فریق کے ذریعہ کی جانی چاہیئے ۔ اس کے علاوہ ، ٹرانسپورٹ کے محکموں کو موٹر گاڑی مالکان کے ذریعہ پی یو سی پر عمل درآمد کی بھی جانچ کرنی چاہیئے ۔
- پی یو سی ٹسٹ کرنے سے پہلے اس کی فیس ادا کی جانی چاہیئے ۔
- آلودگی پھیلانے والی موٹر گاڑیوں پر روک لگانے کے لئے چلتے پھرتے ٹسٹ سینٹر متعارف کرائے جائیں ۔
- اگر کوئی پی یو سی سینٹر ضابطوں پر عمل نہیں کرتا تو اس کے خلاف سخت جرمانہ عائد کیا جانا چاہیئے اور اس کا پی یو سی سینٹر منسوخ کر دینا چاہیئے ۔
موٹر گاڑی قانون ، 1988 اور مرکزی موٹر گاڑی ضابطے 1989 پر عمل درآمد ریاستی حکومتوں اور مرکز کے زیر انتظام علاقوں کی حکومتوں کے دائرۂ اختیار میں آتا ہے ۔
مذکورہ معلومات سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج لوک سبھا میں ایک سوال کا تحریری جواب دیتے ہوئے فراہم کی ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 6861
(Visitor Counter : 153
جل شکتی وزارت
اٹل بھوجل یوجنا کے تحت فنڈس کا اجرا
اٹل بھوجل یوجنا کا آغاز 2020-21 سے ہوا ہے اس پروگرام پر عمل درآمد کی کارروائی جاری ہے۔2020-21 کے درمیان اس اسکیم کے تحت ہریانہ کی حکومت کو 20.80 کروڑ روپے جاری کئے گئے ۔
اس اسکیم کا نفاذ آندھر اپردیش میں نہیں ہوا ہے۔
مذکورہ بالا اطلاع جل شکتی اور ڈبا بند خوراک کے وزیر مملکت جناب پرہلاد سنگھ پٹیل نے لوک سبھا میں ایک تحریری جواب میں دی۔
محنت اور روزگار کی وزارت
ای پی ایف او نے پنشن یافتگان کے جیون پرمان کے لئے سی ایس سی نیٹ ورک کو متحرک کیا
ای پی ایس پنشن یافتگان کے گھروں کے نزدیک خدمات پہنچانے کی ضرورت کو دیکھتے ہوئے، بالخصوص کووڈ-19 وبا کی چیلنج سے بھرپور مدت کے دوران ای پی ایف او نے ڈیجیٹل جیون پرمان  جمع کرنے کی سہولت فراہم کرنے کیلئے کامن سروس سینٹر  کے ساتھ سرگرم شراکت داری کی ہے۔3.65 لاکھ سے زیادہ کامن سروس سینٹروں کے نیٹ ورک کے ذریعے ای پی ایف او اپنے 65 لاکھ پنشن یافتگان کو ان کی رہائش کے مقام کے نزدیک ڈیجیٹل جیون پرمان جمع کرنے کی سہولت فراہم کررہا ہے۔ ای پی ایس پنشن یافتگان کو اپنی پنشن کی نکاسی جاری رکھنے کیلئے ہر سال جیون پرمان / لائف سرٹیفکیٹ جمع کرنا ہوتا ہے۔
ای پی ایس پنشن یافتگان سی ایس سی مراکز کے علاوہ 135 علاقائی دفاتر، 117 ضلعی دفاتر اور پنشن کی تقسیم کرنے والے بینکوں میں بھی اپنا لائف سرٹیفکیٹ جمع کرسکتے ہیں۔ ای پی ایف او کے ذریعے بااختیار بنایا گیا ایک ملٹی ایجنسی ماڈل ای پی ایس پنشن یافتگان کو ان کی سہولت اور پسند کے مطابق خدمات فراہم کرنے والی ایجنسی کا انتخاب کرنے کی سہولت فراہم کرتا ہے۔
ای پی ایس پنشن یافتگان کو ان کی سہولت کے مطابق پورے سال کے دوران کبھی بھی ڈیجیٹل جیون پرمان پیش کرنے کی اجازت فراہم کرنے کیلئے ایک اہم پالیسی تبدیلی کی گئی ہے۔ لائف سرٹیفکیٹ جمع کرنے کی تاریخ سے لیکر ایک سال تک یہ ویلڈ رہے گا۔ اس سے قبل پنشن یافتگان کو نومبر کے مہینے میں لائف سرٹیفکیٹ جمع کرنا ضروری ہوتا تھا جس کا نتیجہ تھا کہ پنشن یافتگان کو مشکلات کا سامنا کرنا پڑتا تھا اور پنشن میں روکاوٹ کے سبب بڑی تعداد میں شکایتیں موصول ہوتی تھیں۔ علاوہ ازیں لائف سرٹیفکیٹ تاخیر سے جمع کرنے کے سبب یہ کچھ مہینوں تک کیلئے یعنی صرف نومبر کے مہینے تک کیلئے قابل قبول رہتا تھا۔ پنشن یافتگان کو سہولت فراہم کرنے والے اس قدم کو پنشن یافتگان کو پریشانی سے نجات دلاکر سماجی تحفظ فراہم کرنے کیلئے اٹھایا گیا ہے۔
ای پی ایف او وقت پر پنشن کی تقسیم کو بالخصوص بحران کے ایسے حالات میں یقینی بناکر اپنے 65 لاکھ ای پی ایس پنشن یافتگان کو مالیاتی آزادی فراہم کرنے کیلئے پوری طرح عہد بستہ ہے۔
-----------------------
م ن۔م ع۔ ع ن
U NO: 3210
(Visitor Counter : 154
وزارت دفاع
یوم جمہوریہ 2022 کے موقع پر دی جانے والی اعزازی رینکوں کی فہرست
یوم جمہوریہ 2022 کے موقع پر دی جانے والی اعزازی کمیشن  کی فہرست منسلک ہے۔
تفصیلات کلاسیفائڈ ہیں اور ان کو 25 جنوری 2022  12 بجے تک نشر نہ کیا جائے گا۔
ریٹائر منٹ پر اعزازی نائب صوبیدار رینک
ریٹائرمنٹ پر اعزازی رینکس
LIST OF ACTIVE LIST HONORARY RANKS JAN 2022
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-716
(Visitor Counter : 228
صحت اور خاندانی بہبود کی وزارت
کابینہ نے طبی مصنوعات کی ضابطہ بندی کے شعبے میں امداد باہمی پربھارت اور ارجنٹینا کے درمیان مفاہمت نامے کو منظوری دی
نئی دہلی، 28 فروری 2019؍وزیر اعظم جناب نریندر مودی کے زیر صدارت مرکزی کابینہ نے طبی مصنوعات کی ضابطہ بندی کے شعبے میں امداد باہمی پر بھارت اور ارجنٹینا کے درمیان مفاہمت نامے کو منظوری دی ہے۔
فوائد:
مفاہمت نامے پر منظوری سے دونوں ملکوں کے درمیان انضباطی پہلوؤں کو بہتر طورپرسمجھنے کا راستہ ہموار ہوگااور ارجنٹینا کے لئے بھارت کی طبی مصنوعات کی برآمدگی میں اضافے اور عالمی سطح پر بہتر تال میل پیدا کرنے میں مدد ملے گی۔
م ن۔ن ا۔ن ع
U: 1321
(Visitor Counter : 57
وزیراعظم کا دفتر
وزیر اعظم جناب نریندر مودی اور بنگلہ دیش کی وزیر اعظم محترمہ شیخ حسینہ نے وڈیو کانفرنس کے ذریعے بنگلہ دیش میں ترقیاتی پروجیکٹوں کے لئے مشترکہ طورپر ای-تختی کی نقاب کشائی کی
نئی دہلی،11 مارچ2019؍ وزیر اعظم جناب نریندر مودی اور بنگلہ دیش کی وزیر اعظم محترمہ شیخ حسینہ نے آج ویڈیوکانفرنس کے ذریعے بنگلہ دیش میں ترقیاتی پروجیکٹوں کے لئے مشترکہ طورپر ای-تختی کی نقاب کشائی کی۔
دونوں لیڈروں نے بسوں اور ٹرکوں کی سپلائی ،36 عوامی کلینک کے افتتاح ، گندے پانی کو صاف کرنے کے 11 پلانٹ اور نیشنل نالج نیٹ ورک کی بنگلہ دیش تک توسیع کے لئے ای –تختیوں کی نقاب کشائی کی۔
اس موقع پر تقریر کرتے ہوئے وزیر اعظم نے اس بات کو اجاگر کیا کہ یہ بنگلہ دیش کی وزیر اعظم شیخ حسینہ کے ساتھ ان کی چھٹی ویڈیو کانفرنس ہے۔ انہوں نے کہا کہ وزیر اعظم شیخ حسینہ کا وژن بھارت اور بنگلہ دیش کے درمیان مضبوط رابطوں کے لئے سب سے زیادہ تحریک دلانے والاہے۔ انہوں نے کہا کہ آج کی نقاب کشائی سے نہ صرف ٹرانسپورٹ کی کنکٹی ویٹی میں اضافہ ہوگا، بلکہ علم کے رابطوں میں بھی اضافہ ہوگا۔ انہوں نے کہا کہ نیشنل نالج نیٹ ورک کے تحت بنگلہ دیش کے دانشور اور تحقیقی ادارے بھارت اور دنیا کے ساتھ جڑیں گے۔ انہوں نے کہا کہ بسیں اور ٹرک قابل استطاعت عوامی ٹرانسپورٹ کی جانب مدد گار ہوں گے، پانی کی صفائی کے پلانٹ صاف پانی کی سپلائی میں مدد کریں گے اور عوامی کلینک بنگلہ دیش میں تقریباً دو لاکھ لوگوں کو فائدہ پہنچائیں گے۔ انہوں نے کہا کہ ان پروجیکٹوں سے ظاہر ہوتا ہے کہ بھارت اور بنگلہ دیش کے تعلقات عوام کے معیار زندگی کو بہتر بنانے میں کلیدی رول ادا کررہے ہیں۔
وزیر اعظم نریندر مودی نے بنگلہ دیش کے لئے وزیر اعظم شیخ حسینہ کے مقرر کردہ اہم ترقیاتی اہداف کی ستائش کی اور ان کے لئے بھارت کی حمایت کا اعادہ کیا۔ انہوں نے اس بات پر اعتماد ظاہر کیا کہ بھارت اور بنگلہ دیش کے درمیان تعلقات مزید فروغ پاتے رہیں گے۔
م ن۔و ا۔ن ع
U: 1541
(Visitor Counter : 67
صدر جمہوریہ کا سکریٹریٹ
صدر جمہوریہ کی صحت مستحکم ہے اور وہ ایمس کے ماہرین کی نگہداشت میں ہیں
نئی دہلی،27مارچ 2021/صدر جمہوریہ ہند ، جناب رام ناتھ کووند کو آج  سہ پہر میں دہلی کے ایمس میں منتقل کیا گیاہے۔ معائنہ کے بعد ڈاکٹروں نے انہیں مشورہ دیا ہے کہ وہ بائی پاس سرجری کا منصوبہ بنائیں اور اس پر عمل کریں جو 30 مارچ 2021 کو بروز منگل صبح کی جائے گی۔ صدر جمہوریہ کی صحت مستحکم ہے اور وہ ایمس کے ماہرین ڈاکٹروں کی نگہداشت میں ہیں۔
ش ح۔ ش ت۔ج
Uno-3137
(Visitor Counter : 198
صدر جمہوریہ کا سکریٹریٹ
انڈین انفارمیشن سروس اور انڈین نیول آرمامنٹ سروس کے افسران اور زیر تربیت افسران نے صدرِ جمہوریہ ہند سے ملاقات کی
انڈین انفارمیشن سروس اور انڈین نیول آرمامنٹ سروس کے افسران اور زیر تربیت افسران  اور انڈین نیول آرمامنٹ سروس کے نوواردگان نے آج  راشٹرپتی بھون میں صدر جمہوریہ ہند محترمہ دروپدی مرمو سے ملاقات کی۔
انڈین انفارمیشن سروس کے افسران سے خطاب کرتے ہوئے صدر جمہوریہ نے کہا کہ مواصلات حکومت کی پالیسیوں، پروگراموں اور اس کے کام کاج کے بارے میں شہریوں کو آگاہ کرنے میں ایک اہم عنصر ہے۔ موثر رابطے کے ذریعے اور درست معلومات کے ساتھ انڈین انفارمیشن سروس کے افسران ملک کی ترقی میں شہریوں کو باخبر شراکت دار بنانے میں اہم کردار ادا کر سکتے ہیں۔
صدر جمہوریہ نے کہا کہ آج کے دور میں معلومات کے وسیع اور فوری پھیلاؤ کے ساتھ اتنی ہی تیزی سے سفر کرنے والی فرضی معلومات کا ایک چیلنج کا بھی سامنا ہے۔
انڈین انفارمیشن سروس کے افسران کو فرضی خبروں سے نمٹنے کی ذمہ داری اٹھانی ہوگی۔ انہوں نے ان پر زور دیا کہ وہ ٹیکنالوجی کو بروئے کار لائیں اور میڈیا بالخصوص سوشل میڈیا کے غلط استعمال کے رجحان کو روکنے کے لیے لگن کے ساتھ کام کریں۔
صدر جمہوریہ نے کہا کہ عالمی سطح پر ہندوستان کی شبیہ کو بہتر بنانے میں انڈین انفارمیشن سروس کے افسران کا کلیدی رول ہے۔ ہندوستان نے ہمیشہ دنیا کو امن اور بھائی چارے کا پیغام دیا ہے۔ پوری انسانیت کے لیے ثقافتی پیغامات کے ذریعے ہندوستان کی مثبت طاقت کو عام کرنا ایک اہم شعبہ ہے جہاں وہ ایک بڑا فرق سامنے لا سکتے ہیں۔
صدر جمہوریہ نےانڈین نیول آرمامنٹ سروس کے افسران سے خطاب کرتے ہوئے کہا کہ انہیں ہندوستانی بحریہ اور ہندوستانی کوسٹ گارڈ دونوں کو ایک موثر اور محفوظ ہتھیاروں کی رسد کی فراہمی کا نظام فراہم کرنے میں اہم کردار ادا کرنا ہوگا۔ انہوں نے کہا کہ ٹکنالوجی میں ترقی اور جدید ترین ہتھیاروں کے تعارف کے ساتھ انہیں خانگی تیاریوں کے اہداف کو حاصل کرنے کی خاطر جدت طرازی کی کوشش کرنی چاہیے۔
صدر جمہوریہ نے کہا کہ گزشتہ دہائیوں کے دوران مقامی تیاریوں کی جستجو میں بہت کچھ حاصل کیا گیا ہے۔ اب وقت آ گیا ہے کہ 'میک ان انڈیا' کے وژن کے مطابق ہندوستان کے اندر تکنیکی طور پر جدید آلات تیار کرکے خود انحصاری کے ایک نئے مرحلے کا آغاز کیا جائے۔ انہوں نے انڈین نیول آرمامنٹ سروس کے افسران پر زور دیا کہ وہ بحری ہتھیاروں کے میدان میں خود انحصاری حاصل کرنے اور اتم نر بھر بھارت کے تصوّر کو عملی جامہ پہنانے کے لیے دل و جان سے اپنا کردار ادا کریں۔
صدر نے افسران کو مشورہ دیا کہ وہ ہمیشہ یاد رکھیں کہ وہ انتہائی بڑی ذمہ داری اور جوابدہی کے عہدے پر ہیں۔ انہوں نے کہا کہ ان کا ہر فیصلہ اور اقدام شہریوں کی زندگیوں پر براہ راست یا بالواسطہ اثر ڈالے گا۔ لہٰذا ان کے مقاصد کو ملک کی ترقی کے مقاصد اور عوام کی فلاح و بہبود سے ہم آہنگ ہونے چاہئیں۔
صدر کی تقریر دیکھنے کے لیے یہاں کلک کریں۔
وزیراعظم کا دفتر
وزیراعظم نے عوام کو کرسمس کی مبارکباد دی
نئی دلّی ،25 دسمبر،2021/
وزیراعظم جناب نریندر مودی نے کرسمس کے موقع پر عوام کو مبارکباد دی ہے۔
اپنے ایک ٹوئیٹ میں وزیراعظم نے کہا:
’’سبھی کو کرسمس کی مبارکباد! ہم عیسیٰ مسیح کی زندگی اور ان کی عظیم تعلیمات کو یاد کرتے ہیں، جس میں خدمت کا جذبہ، مہربانی اور عاجزی پر سب سے زیادہ زور دیا گیا ہے۔ سب صحت مند اور خوشحال ہوں۔ چاروں طرف ہم آہنگی قائم ہو۔‘‘
شہری ہوابازی کی وزارت
ڈی جی سی اے کی جانب سے خصوصی مہم کے طورپر 2 مئی 2022 سے 13 جولائی 2022 تک تین سو تریپن  اسپاٹ چیکس کی کارروائی انجام دی گئی
ڈی جی سی اے نے طے ضوابط کی خلاف ورزیوں کی صورت میں مالی جرمانے سمیت متعدد کارروائیاں کیں
شہری ہوابازی کے وزیر مملکت جنرل  وی کے سنگھ  نے آج لوک سبھا میں ایک سوال کے تحریری جواب میں بتایا کہ حکومت نے ہوابازی کےشعبے میں حادثات / واقعات کو کم کرنے کے لئے متعدد اقدامات کئے ہیں۔ ان اقدامات کی تفصیلات اس طرح ہیں:
- ضابطے او ر شہری ہوابازی کے تقاضوں کی تعمیل کی نگرانی کے لئے منظم حفاظتی نگرانی کا عمل موجود ہے۔ حفاظتی نگرانی کے عمل میں نگرانی ، اسپاٹ چیک اور ریگولیٹری آڈٹس شامل ہیں ۔اس کے علاوہ خطرہ سمجھے جانے پر خصوصی آڈٹ بھی کرائی جاتی ہیں۔
- شہری ہوابازی کے ڈائریکٹوریٹ جنرل  سالانہ نگرانی کے منصوبے  کے مطابق نگرانی /اسپاٹ چیکس کے امور کو انجام دیتا ہے ۔آڈٹس نگرانی اور اسپاٹ چیکس کے نتائج کی تعمیل کے لئے متعلقہ آپریٹرزکے ساتھ ان امور کو انجام دیا جاتا ہے ۔ مشاہدات مناسب تصدیق کے بعد بند کردئے جاتے ہیں۔ آپریٹر ز کی جانب سے کی گئی کارروائی کی تعمیل اگلے آڈٹ / نگرانی کے دوران تصدیق عمل میں لائی جاتی ہے۔
- حادثات /واقعات کے ڈیٹا کا مستقل طورپر جائزہ لیاجاتا ہے اور جائزے کی بنیاد پر ایڈوائزری سرکلر کی شکل میں رہنما ہدایات آپریٹرز کے نوٹس میں لانے کی خاطر اہم مشاہدات / نتائج کے لئے جاری کئے جاتے ہیں تاکہ مسلسل حادثات / واقعات سے بچا جاسکے ۔
- آڈٹ / نگرانی کے دوران کسی بھی خلاف ورزی /عدم تعمیل کی صورت میں ڈی جی سی آئی کی جانب سے مالیاتی جرمانے سمیت ضابطے کی کارروائی عمل میں لائی جاتی ہے۔
- تحقیقاتی رپورٹوں سے حاصل حفاظتی سفارشات کو متعلقہ ایجنسیو ں کے ساتھ نفاد کے لئے عمل میں لایا جاتا ہے تاکہ مستقبل میں ا س طرح کے واقعات کی تکرارکوروکاجاسکے ۔
- اسپاٹس چیکس اور نگرانی میں اضافہ ہوا ہے اور 2مئی 2022سے 13 جولائی 2022 کی مدت کے دوران ڈی جی سی اے کی جانب سے خصوصی مہم کے طورپر353 اسپاٹ چیکس انجام دئے گئے۔
- ڈی جی سی اے نے 27 جولائی 2022 کو میسر ز اسپائس جیٹ کو ایک عبوری حکم نامہ بھی جاری کیا ہے ، جو حفاظت اور قابل اعتماد فضائی نقل وحمل کی خدمات کو مسلسل جاری رکھنے کے لئے ہے ۔ جبکہ میسرز اسپائس جیٹ کی روانگیوں کی تعداد 8 ہفتوں کی مدت کے لئے موسم سرما کے شیڈول 2022 کے تحت منظور شدہ روانگیوں کی تعداد کے 50 فیصد تک محدود کردیا گیا ہے۔
شہری ہوابازی کے ڈائریکٹوریٹ جنرل  نے سالانہ بنیاد پر شہری ہوابازی کے تقاضوں  سیکشن -3 ،سیریز ایس ، حصہ 1 کے مطابق ‘‘اہم تبدیلیوں کے فضائی بندوبست سے متعلق تجزیہ - حفاظتی آپریشن سے متعلق مالیاتی دباؤ کے اثرات کا تجزیہ ’’ کےسلسلے میں آپریشن کی حفاظت کے بارے میں مالیاتی دباؤ کے اثرات کے تجزیہ کے امور کو انجام دیا۔ مالیاتی سال  22-2021 کے لئے معلومات 31 دسمبر 2022 تک ملنی ہیں ۔ سال کے حساب سے گزشتہ پانچ سالوں  ائیر لائنز کی طرف سے دستیاب کرائی گئی معلومات اور ائیر لائن کے حساب سے مالیاتی ڈیٹا کی بنیاد پر اس میں آمدنی ، اخراجات اور خالص منافع /خسارہ کو شامل کیا گیا ہے۔جس کا اندازہ لگایاجاسکتا ہے ۔
- ایسا لگتا ہے کہ تمام ائیر لائنز کی مالی حالت مستحکم ہے ۔
- تمام ائیر لائنز کی ترقی کا معیار تسلی بخش معلوم ہوتاہے۔
کووڈ -19 کی وبا کی وجہ سے سال 2020 میں پرواز کا آپریشن مکمل طورپر بند ہوگیا تھا اور 2020 کے وسط میں پابندیوں کے ساتھ اس کی دوبارہ شروعات ہوئی تاہم تمام ائیر لائنز اس مدت کے دوران درکار حفاظتی معیار کے ساتھ اس کی تعمیل جاری رکھے ہوئے ہیں۔
کوئلے کی وزارت
کول انڈیا لمٹیڈ نے آسام میں صحت سے متعلق بنیادی ڈھانچے کو مستحکم بنانے میں مددکی
نئی دہلی 10 ستمبر2021: کوئلے کی وزارت کے تحت کول انڈیا لمٹیڈ  نے سلچر میڈیکل کالج اینڈ ہاسپیٹل سلچر کے مقام پر صحت سے متعلق بنیادی ڈھانچے کو مستحکم بنانے کی غرض سے آسام کے صحت اور خاندانی بہبود کے محکمے کے ساتھ ایک مفاہمت نامے پر دستخط کئے ہیں ۔ یہ میڈیکل کا لج اور اسپتال ،آسام کے باراک وادی خطے میں واحد میڈیکل کالج اور اسپتال ہے ۔اس نئی سی ایس آر پہل کے تحت ، کو ل انڈیا لمٹیڈ ، سلچر میڈیکل کالج اور اسپتال میں ایک آئی سی یو سہولت اور میڈیکل گیس پائپ لائن قائم کرنے کے مقصدسے پانچ کروڑ روپے کی معاونت کرے گاجس سے ریاست کے 40 لاکھ سے زیادہ لوگوں کو فائدہ پہنچے گا۔
اس مفاہمت نامے پرآسام کے وزیر اعلیٰ ڈاکٹر ہیمنت بسوا سرما اور وزیر صحت جناب کیشب مہنتا کی موجودگی میں دستخط کئے گئے ۔
سی آئی ایل اور اس کے ذیلی اداروں نے ملک بھر میں طبی سہولیات کو بہتر بنانے میں مدد کی غرض سے زیادہ سرمایہ کاری اور زیادہ اثر والے بہت سے پروجیکٹ شروع کئے گئے ہیں۔ ان میں سے نمایاں پروجیکٹوں میں ،اوڈیشہ میں تلچر کے مقام پر 492 کروڑ روپے کی لاگت سے میڈیکل کالج نیز اسپتال ، کولکاتہ میں 41کروڑروپے کی لاگت سے کینسر کا علاج کروانے والے بچوں اور ان کے اہل خانہ کے لئے ایک رہائش گاہ ، ‘‘ پریما شرایا ’’ اور اوڈیشہ میں ‘‘جھارسو گوڈا’’ کے مقام پر 40 کروڑروپے کی لاگت سے دل کی بیماریوں کی دیکھ بھال اور تھیلیسیمیا سے متاثرہ بچوں کی ہڈیوں کے ٹرانسپلانٹس سے متعلق ایک مرکز شامل ہے۔
مالی سال 21-2020 کے دوران کول انڈیا لمٹیڈ اور اس کے ذیلی اداروں نے کووڈ سے متعلق راحتی پروجیکٹوں پر 269 کروڑ روپے خرچ کئے ہیں جو کہ اس سال کے کُل سی ایس آر اخراجات کا 48 فیصد ہوتے ہیں ۔اس کے علاوہ ، کول انڈیا لمٹیڈ نے مالی سال 20-2019 میں پی ایم کئیر فنڈ کے لئے 221 کروڑروپے کا تعاون بھی کیا ہے۔رواں مالی سال کے دوران کول انڈیا لمٹیڈ ‘‘ مشن پرانا وایو ’’ کے تحت 46 کروڑروپے کی لاگت سے 30 اسپتالوں میں 32 آکسیجن پلانٹ بھی نصب کررہا ہے۔
جدید اور قابل تجدید توانائی کی وزارت
قومی پورٹل برائے روف ٹاپ سولر ، رہائشی صارفین کو روف ٹاپ سولر پروگرام فیس- II کے تحت چھت پر سولر لگانے کے لیے درخواست دینے اور تنصیب کرنےمیں آسانی فراہم کرتا ہے
قومی پورٹل ملک بھر میں رہائشی صارفین کے لیے دستیاب ہے
مورخہ 30 جولائی 2022 کو قومی پورٹل برائے روف ٹاپ سولر  کے آغاز کے ساتھ ہی، رہائشی صارفین کے لیے ، روف ٹاپ سولر پروگرام فیس- II کے تحت درخواست دینا اور چھت پر سولر کی تنصیب کرنا سہل اور آسان ہوگیا ہے۔ گجرات کے بسنت کانتھا؛ بہار کے ارریہ اور جموں وکشمیر سمیت ملک کے کسی بھی حصے سے رہائشی صارفین اس قومی پورٹل پر درخواست دے سکتے ہیں۔ صارفین کو یہ اختیار حاصل ہے کہ وہ مقامی ترسیلی کمپنی کے ساتھ اندراج شدہ کسی بھی وینڈر، معیار کارکردگی کے سولر ماڈیولز، سولر انورٹر اور پلانٹس اور آلات کے دیگر توازن کا انتخاب کرسکتے ہیں۔ روف ٹاپ سولر کی قیمت کا فیصلہ، وینڈر اور صارف باہمی طور پر کرتے ہیں۔ ڈسکام کا کردار، تکنیکی فزیبلیٹی منظوری جاری کرنے، نیٹ میٹر کی تنصیب اور نظام کے معائنے تک محدود ہے۔نظام کی تنصیب اور معائنے کے بعد، سبسڈی براہ راست صارف کے بینک کھاتے میں منتقل کی جاتی ہے۔ صارفین کے بینک کھاتے میں سبسڈی جاری کرنے کے لیے درخواست کے اندراج کے پورے عمل کو پورٹل پر آن لائن ٹریک کیا جاسکتاہے۔
یہ معلومات بجلی، نئی اور قابل تجدید توانائی کے مرکزی وزیر جناب آر کے سنگھ نے کل لوک سبھا میں ایک تحریری جواب میں فراہم کیں۔